CELEX: 32020D1235
Language: et
Date: 2020-08-26 00:00:00
Title: Komisjoni otsus (EL) 2020/1235, 26. august 2020, millega lubatakse Kreekal pikendada Euroopa Parlamendi ja nõukogu määruse (EL) 2020/698 artiklis 4 sätestatud teatavaid tähtaegu (teatavaks tehtud numbri C(2020) 5742 all) (Ainult ingliskeelne tekst on autentne)

31.8.2020   
               
               
                  ET
               
               
                  Euroopa Liidu Teataja
               
               
                  L 282/17
               
            
         KOMISJONI OTSUS (EL) 2020/1235,
         26. august 2020,
         millega lubatakse Kreekal pikendada Euroopa Parlamendi ja nõukogu määruse (EL) 2020/698 artiklis 4 sätestatud teatavaid tähtaegu
         
            
               (teatavaks tehtud numbri C(2020) 5742 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. mai 2020. aasta määrust (EL) 2020/698, milles sätestatakse konkreetsed ja ajutised meetmed seoses COVID‐19 puhanguga ning milles käsitletakse teatavate tunnistuste, litsentside ja lubade uuendamist ja pikendamist ning teatavate korraliste kontrollide ja koolituste edasilükkamist teatavates transpordialaste õigusaktide valdkondades, (1) eriti selle artikli 4 lõiget 4,
         ning arvestades järgmist:
         
                     (1)
                  
                  
                     Määruse (EL) 2020/698 artikli 4 lõikega 2 pikendatakse Euroopa Parlamendi ja nõukogu määruse (EL) nr 165/2014 (2) kohase uue juhikaardi väljaandmise tähtaega kahe kuuni pärast taotluse saamist, kui juht taotleb selle uuendamist ajavahemikul 1. märtsist 2020 kuni 31. augustini 2020.
                  
               
                     (2)
                  
                  
                     Määruse (EL) 2020/698 artikli 4 lõikega 3 pikendatakse juhikaardi asendamise tähtaega kahe kuuni pärast taotluse saamist, kui juht taotleb selle asendamist ajavahemikul 1. märtsist 2020 kuni 31. augustini 2020.
                  
               
                     (3)
                  
                  
                     24. juuli 2020. aasta kirjas esitas Kreeka põhjendatud taotluse saada luba pikendada kahe kuu võrra määruse (EL) 2020/698 artikli 4 lõigetes 2 ja 3 sätestatud tähtaegu ajavahemikul 1. märtsist 2020 kuni 31. augustini 2020. Kreeka esitas oma taotluse toetuseks lisateavet 28. juulil 2020.
                  
               
                     (4)
                  
                  
                     Vastavalt Kreeka esitatud teabele ei ole meetmete tõttu, mida on Kreekas võetud COVID-19 leviku tõkestamiseks või piiramiseks, seal tõenäoliselt võimalik uuendada ega asendada juhikaarte pärast 31. augustit 2020.
                  
               
                     (5)
                  
                  
                     COVID-19 puhangule reageerimiseks võttis Kreeka vastu mitu erakorralist meedet, mis käsitlevad avaliku sektori töötajaid, sh ministeeriumide ja piirkondlike transporditeenistuste töötajaid. Need meetmed mõjutasid suutlikkust uuendada ja asendada sõidumeerikukaarte. Muu hulgas kehtestati Kreeka õigusaktidega meede „riigiteenistujate eripuhkus“, mis on oluliselt kahandanud kõnealuste ülesannete täitmiseks kättesaadavate inimeste arvu.
                  
               
                     (6)
                  
                  
                     Vastavalt pandeemia arengule Kreekas meetmeid järk-järgult kohandati, leevendati ja lõpuks need tühistati. Kokkuvõttes oli avalikus sektoris meetmete tõttu väga vähe töötajaid ning juhikaartide uuendamise ja asendamise taotluste menetlemine viibis.
                  
               
                     (7)
                  
                  
                     Samuti viibis töötajate nappuse tõttu sõidumeerikukaartide tootmiseks vajaliku tehnilise abi lepingu sõlmimine. Taristu- ja transpordiministeeriumi pädev asutus kuulutas välja avatud hankemenetluse kaheaastase lepingu sõlmimiseks nutisõidumeerikukaartide väljaandmiseks. Leping sõlmiti lõpuks 30. juunil 2020, kuid töövõtjal on enne kaartide väljaandmist vaja minimaalset täitmisaega. Kuni selle ajani on ainus võimalus kasutada nutisõidumeerikukaartide väljaandmiseks kaarte väljaandva Poola asutuse (Polish CIA) pakutavat vastastikust abi, kuid see piirdub maksimaalselt 6 000 kaardiga.
                  
               
                     (8)
                  
                  
                     Kreeka esitatud teabe kohaselt ei ole ka ühel ainsal laboril, mis määruse (EL) nr 165/2014 artikli 12 kohaselt vastutab koostalitlusvõime sertifikaadi väljaandmise eest, võimalik teha koostalitlusvõime katseid enne 2020. aasta 39. nädalat. Kaarte võib välja anda ainult siis, kui need katsed on edukalt läbitud.
                  
               
                     (9)
                  
                  
                     Põhjendustes 5–8 kirjeldatud asjaolude tõttu on praegu menetlemisel üle 11 000 taotluse juhikaardi uuendamise või asendamise kohta ning neid ei ole võimalik õigel ajal menetleda.
                  
               
                     (10)
                  
                  
                     Seepärast tuleks lubada Kreekal pikendada määruse (EL) 2020/698 artikli 4 lõigetes 2 ja 3 sätestatud tähtaegu ajavahemikul 1. märtsist 2020 kuni 31. augustini 2020.
                  
               
                     (11)
                  
                  
                     Kreeka on nõustunud sellega, et käesolev otsus võetakse vastu ja tehakse teatavaks inglise keeles,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kreekal lubatakse pikendada kahe kuu võrra määruse (EL) 2020/698 artikli 4 lõigetes 2 ja 3 sätestatud tähtaegu ajavahemikul 1. märtsist 2020 kuni 31. augustini 2020.
         
         
            Artikkel 2
            Käesolev otsus on adresseeritud Kreeka Vabariigile.
         
         
            Brüssel, 26. august 2020
            
               
                  Komisjoni nimel
               
               
                  komisjoni liige
               
               Adina-Ioana VĂLEAN
            
         
         
            (1)  ELT L 165, 27.5.2020, lk 10.
         
            (2)  Euroopa Parlamendi ja nõukogu 4. veebruari 2014. aasta määrus (EL) nr 165/2014 autovedudel kasutatavate sõidumeerikute kohta, millega tunnistatakse kehtetuks nõukogu määrus (EMÜ) nr 3821/85 autovedudel kasutatavate sõidumeerikute kohta ning muudetakse Euroopa Parlamendi ja nõukogu määrust (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist (ELT L 60, 28.2.2014, lk 1).